Selma Lønning Aarø
Store norske leksikon,Språk og litteratur,Norsk og samisk litteratur,Nyere norsk litteratur
Selma Lønning Aarø, norsk forfatter og spaltist. Hun debuterte i 1995 med Den endelige historien, som vant førsteprisen i Cappelens konkurranse om beste debutroman – en fantasifull og velskrevet roman om en frigjort ung kvinnes erotiske eventyr. Senere har hun utgitt Spekulum (1996), Bebudelse (1999) og Vill ni åka mera? (2003).
En rekke avbrutte forsøk (2007) er en slags parodi over bruken av selvbiografisk stoff. Venstre hånd over høyre skulder (2008) er en roman om blant annet kjærlighet og smerte – skrevet med både humor og alvor.Romanen Vekevis (2010) er tilrettelagt for lesesvake voksne.Aarø har også gitt ut flere humorbøker. Bibliografi Milla leter etter gull (Barnebok, Cappelen Damm, 2019) Milla bestemmer (Barnebok, Cappelen Damm, 2016) Hennes løgnaktige ytre (Roman, Cappelen Damm, 2016) Jeg kommer snart (Roman, Flamme, 2013) Vampyrlus! (Barnebok, Cappelen Damm, 2012) Vekevis (Roman, Aschehoug, 2010) En rekke avbrutte forsøk (Biografier og memoarer, Commentum, 2008) Venstre hånd over høyre skulder (Roman, Cappelen Damm, 2008) Stormfulle høyder (Humor, Gyldendal, 2005) Vill ni åka mera? (Roman, Cappelen, 2003) Scener fra et ekteskap (Humor, Gyldendal, 2003) Bebudelse (Roman, Cappelen, 1999) Spekulum. (Roman, Cappelen, 1996) Den endelige historien. (Roman, Cappelen, 1995) Eksterne lenker Cappelen Damms forfatterside om Selma Lønning Aarø